b'\n_START_ARTICLE_\nDen lille prinsen\n_START_SECTION_\nInnhold\n_START_PARAGRAPH_\nDen lille prinsen bor p\xc3\xa5 asteroide B 612. En dag begir han seg p\xc3\xa5 reise fra planet til planet i n\xc3\xa6rheten av sin egen asteroide. Han \xc3\xb8nsker \xc3\xa5 finne en venn, men finner bare stiliserte representanter for ulike destruktive typer: \xc2\xabkongen\xc2\xbb \xe2\x80\x93 som lever for \xc3\xa5 herske over andre, \xc2\xabdrankeren\xc2\xbb \xe2\x80\x93 som flykter fra livet og skammen, \xc2\xabbusiness\xc2\xadman\xc2\xad\xc2\xadnen\xc2\xbb \xe2\x80\x93 som teller stjernene for \xc3\xa5 set\xc2\xadte dem i banken, \xc2\xabgeo\xc2\xadgra\xc2\xadfen\xc2\xbb \xe2\x80\x93 som er mer opptatt av \xc3\xa5 registrere enn av \xc3\xa5 leve, \xc2\xabden for\xc2\xadfen\xc2\xadge\xc2\xadlige mannen\xc2\xbb \xe2\x80\x93 som er avhengig av andres respons, og \xc2\xabden en\xc2\xadsom\xc2\xadme lyk\xc2\xadtetenneren\xc2\xbb \xe2\x80\x93 som er tvangsmessig styrt av regler og rutiner. P\xc3\xa5 rundreisen fors\xc3\xb8mmer han sitt eneste ansvar: en rose p\xc3\xa5 sin egen asteroide. \xc2\xabGjennom sin reise mellom planetene og etter \xc3\xa5 ha m\xc3\xb8tt en klok rev og en lur slange forst\xc3\xa5r Den lille prinsen at han elsker rosen sin. Og mens flyveren gjennom sitt m\xc3\xb8te med Den lille prinsen forst\xc3\xa5r hva som er viktig i livet sitt, forst\xc3\xa5r vi lesere samtidig hva som er viktig i v\xc3\xa5rt.\xc2\xbb_NEWLINE_Fortellingen om prinsen er lagt inn i en rammefortelling om en jagerflygers m\xc3\xb8te med hovedpersonen etter et havari ute i Sahara\xc3\xb8rkenen. Forfatteren var selv jagerflyger.\n_START_SECTION_\nBoka i ettertid\n_START_PARAGRAPH_\nBoka utkom p\xc3\xa5 norsk i 1962, oversatt av Inger Hagerup. _NEWLINE_Den er dramatisert for scene, radioteater, dukketeater, som opera (av Rachel Portman) og som musikal. En musikalfilm i 1974 ble skrevet av Alan Jay Lerner med musikk av Frederick Loewe og med Gene Wilder i rollen som reven. En animeserie for tv i 39 episoder ble produsert av det japanske studioet Knack Productions 1978\xe2\x80\x9379. En ny animasjonsfilm i regi av Mark Osborne, Den lille prinsen, hadde premiere i 2015._NEWLINE_Boka inng\xc3\xa5r i flere klassikerutvalg, som Bokklubbens Barnebibliotek, \xc3\x85rhundrets 100 b\xc3\xb8ker if\xc3\xb8lge Le Monde og \xc3\x85rhundrets Bibliotek.'